  Майя Бывальцева 2016-тӥ арын Горд йырсиё чеберай луиз Ижкарын улӥсь 28 аресъем Екатерина Мухаметшина. Арлы быдэ радъяськылӥсь вожвылъяськонлэн йылпумъян люкетэз ортчиз Шор карлудын 18-тӥ куарусёнэ. Екатерина Мухаметшина быземын, нылыз вань. Али со кыкетӥ нылпизэ возьма. Ужа Ижкарын Мер утетъя фондын валтӥсь ӧнерчи луыса. «Мон вожвылъяськонэз 3 ар учки ни, отчы пыриськеме потэ вал. 30 аресозь гинэ яра бере, валай, яке али, яке ноку. Озьы ик ӝутски», — вераз вормись иворъёсъя «Удмуртия» агентстволэн корреспондентэзлы. Екатериналэн верамезъя, вожвылъяськонын тужгес секыт вал йылпумъян нуналаз. Егит кышномурт бадӟым кылкутонэз шӧдӥз но сое дасясь командалэсь осконзэ быдэстыны уз быгаты шуыса тулкымъяськиз. Финалын горд йырсиё чеберайёс визитка но творчествоя номер возьматыны кулэ вал. Конкурсын вормем сяна, Мухаметшина «Золотая умница» ним басьтӥз. Мукетъёсыз но вожвылъяськисьёс пӧртэм номинациосын вормизы. «Горд йырсиё чеберай» усьтэм кар конкурслэн йылпумъян люкетэз «Рыжий фестивалез» ворсаз, со Ижкарын котькуд ар ортчытъяське. Тегъёс: Лулчеберет Ижкар Удмуртия фестиваль чеберлык  